Агния Барто
Първа любов

Превод от руски: Георги Динински, —

chitanka.info

Всеки сам ще се досети

влюбена е Антонина

Е, на двайсет е — простете

много пролетна година.

Телефон надава вой.

Тони шепне — Това е той!

Стана ласкава и кротка

с лека гъвкава походка

Сутрин пее като птичка

Да, но нейната сестричка

каза в ранните зори:

Време ми е да се влюбя.

на тринайсет съм почти.

Тя момчетата огледа

във училище — по списък:

Юри? Много е дебел!

Петьо пък е много нисък.

Алексей добър е в час

— в него ще се влюбя аз.

Всички в картата следят

Ето Иртиш, Енисей…

А пък влюбената на чинът

нежно шепне: — Алексей!

Той я гледа ужасен

„Тя какво се пули в мен“

Въобще не я разбира

Ту усмихне му се мило

Ту за гумичка помоли

ту пък молива покорно

му подава най-любовно…

и го гледа със тъга.

Алексей не издържа

И след края на урока

напердаши я жестоко

— С първи влюбени терзания

почват първите страдания.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.